এসআইআর-র ডিউটিতে ব্যস্ত শিক্ষক! বন্ধ স্কুলের পঠন-পাঠন, দেখুন কী অবস্থা?

ঝালদা: বিএলও, এসআইআর ডিউটিতে শিক্ষক ব্যস্ত, পঠন পাঠন বন্ধ তুলিন বালিকা প্রাথমিক বিদ্যালয়ে। নির্বাচনী প্রস্তুতি ও জরুরি সরকারি দায়িত্বের চাপে শিক্ষার ক্ষতি। ঝালদা ১ নম্বর চক্রের তুলিন বালিকা প্রাথমিক বিদ্যালয়ে পড়াশোনা বন্ধ হয়ে গেছে কার্যত শিক্ষকের অনুপস্থিতির কারণে। জানা গিয়েছে, বিদ্যালয়ের একমাত্র শিক্ষক রোহিত কুমার সাহু বর্তমানে ব্লক স্তরের বিএলও এবং এসআইআর ডিউটির কাজে ব্যস্ত রয়েছেন। ফলে নিয়মিত ক্লাস নেওয়া সম্ভব হচ্ছে না।

প্রতিদিনের মতো সোমবার সকালে ছাত্রছাত্রীরা স্কুলে এলেও দেখা মেলেনি শিক্ষকের। ছাত্রছাত্রীদের অভিযোগ, “মাস্টারমশাই কালকেও আসেননি, আজকেও এলেন না, তাই আমরা একটু পরে চলে যাব।” এ বিষয়ে প্রধান শিক্ষক জানান, “আমি একাই এই স্কুলের শিক্ষক। বিষয়টি শিক্ষা দফতরকে জানিয়েছি, কিন্তু এখনও কোনো পদক্ষেপ নেওয়া হয়নি।”

আরও পড়ুন: বিজেপির ক্যাম্পে ভুল করে চলে যাবেন না

একই চিত্র ঐ চক্রের চৌপদ প্রাথমিক বিদ্যালয়ের | বিদ্যালয়ের প্রধান শিক্ষিকার দাবি এক বেলা স্কুল ও এক বেলা বি এল ও এর ডিউটি করতে হচ্ছে | বিদ্যালয়ে ৫৩ জন ছাত্র ছাত্রী আর আমি একা কিভাবে বিদ্যালয় চলবে সেই ছিনতাই আছি | অভিভাবক বেবি মাহাতোর ক্ষোভ, “এইভাবে স্কুল চললে ছেলে মেয়েদের ভবিষ্যৎ অন্ধকারে ঢেকে যাবে। আগে থেকেই বিকল্প শিক্ষক নিয়োগ করা দরকার ছিল।”

এ বিষয়ে ঝালদা এক নম্বর ব্লক পঞ্চায়েত সমিতির সভাপতি সারতি মুড়া বলেন, “বিষয়টি শিক্ষা দপ্তরের সঙ্গে আলোচনা করে দ্রুত সমাধান করা হবে।”